94. ΑΠΟΦΑΣΗ ΥΠΟΥΡΓΟΥ ΚΑΙ ΥΦΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ Αριθ.Γ3Ε/Φ.100/47 της 24/24 Ιουν. 1982 (ΦΕΚ Β΄ 433) Διατήρηση συλλογικών οργάνων (αυτουσίων). Σύμφωνα με: α)Τις διατάξεις της παρ. 2 του άρθρ. 5 του Νόμ. 1232/82 «επαναφορά κ.λ.π.». β)Τις διατάξεις τις σχετικές με τα συλλογικά όργανα της Επιτροπής Ολυμπιακών Αγώνων (Ν.Π.Δ.Δ.). γ)Την ανάγκη εξυγιάνσεως της συλλογικής συμβουλευτικής διαδικασίας του πιο πάνω ΝΠΔΔ, για την ταχύτερη και αποδοτικότερη λειτουργία των υπηρεσιακών του μονάδων, αποφασίζουμε: Άρθρο μόνο.-1.Διατηρείται η Εκτελεστική Επιτροπή της Επιτροπής Ολυμπιακών Αγώνων που προβλέπεται από τις διατάξεις του Νόμ. 3148/55 (ΦΕΚ 50/Α΄/2.3.55), Π.Δ. 708/1976 (ΦΕΚ 260/Α΄/ 1.10.76), Β.Δ. της 11.11.1959 (ΦΕΚ 264/Α΄/ 4.12. 1959) και λειτουργεί σύμφωνα με αυτές. 2.Διατηρείται η Επιτροπή Φιλάθλου Ιδιότητας που προβλέπεται από τις διατάξεις του Νόμ. 3148/55 (ΦΕΚ 50/Α΄/2.3.55) του Β.Δ. της 26.9.55 (ΦΕΚ 273/Α΄/6.10.55), του Β.Δ. της 26.9.55 (ΦΕΚ 274/Α/7.10.55), Νόμ. 75/1975 (ΦΕΚ 138/Α΄/ 16.7.75), της Υπουργικής αποφάσεως 15732/23. 8.75 (ΦΕΚ 913/Β΄/30.8.75), και λειτουργεί σύμφωνα με αυτές. 3.Διατηρείται η Διεθνής Ολυμπιακή Ακαδημία που προβλέπεται από τις διατάξεις του Νόμ. 3138/55 (ΦΕΚ 50/Α/2.3.55), του Ν.Δ. 450/1970 (ΦΕΚ 53/Α/28.2.1970), του Νόμ. 423/1976 (ΦΕΚ 223/Α/21.8.1976) της Υπουργικής αποφάσεως αριθ. Φ.112-4/2/2579/23.2.1971 και του Κανονισμού της Διεθνούς Ολυμπιακής Ακαδημίας (ΦΕΚ 165/Β/3.3. 1971) και λειτουργεί σύμφωνα με αυτές. 